การบินไทย  ประกาศทำการบินสู่กรุงโตเกียว หลังจากท่าอากาศยานนาริตะ เปิดทำการปกติแล้ว
การบินไทย ประกาศทำการบินสู่กรุงโตเกียว หลังจากท่าอากาศยานนาริตะ เปิดทำการปกติแล้วฝ่ายสื่อสารองค์การ บริษัท การบินไทย จำกัด (มหาชน) แจ้งว่า ท่าอากาศยานนาริตะได้เปิดให้บริการผู้โดยสารปกติแล้วตั้งแต่เวลา 04.39 น. ตามเวลาท้องถิ่น ของวันนี้ (วันที่ 13 ตุลาคม 2562) ซึ่งก่อนหน้านี้ได้ประกาศปิดทำการชั่วคราวไปเมื่อเวลา 22.22 น. ของวันที่ 12 ตุลาคม 2562 ตามเวลาท้องถิ่น บริษัทการบินไทย จำกัด (มหาช) จึงได้จัดเที่ยวบินเพื่อเร่งขนส่งผู้โดยสารที่ตกค้าง ของวันที่ 13 ตุลาคมนี้ประกอบด้วย ทีจี 676 เส้นทางกรุงเทพ – โตเกียว ท่าอากาศยานนาริตะ ทำการบินตั้งแต่เวลา 07.35 น. - 15.45 น. / เที่ยวบินทีจี 6769 เส้นทางกรุงเทพฯ - โตเกียว ท่าอากาศยานนาริตะ ทำการบินเวลา 09.40 น. - 17.50 น.  ส่วนเส้นทางเส้นทางโตเกียว ท่อากาศยานนาริตะ - กรุงเทพฯ  เที่ยวบินทีจี 677 ทำการบินเวลา 17.25 น. - 21.55 น.  และเที่ยวบินทีจี 6779 เส้นทางโตเกียว ท่าอากาศยานนาริตะ - กรุงเทพฯ ทำการบินเวลา 19.30 น. - 23.59 น. สำหรับเที่ยวบินทีจี 640, 641, 642 และ 643 บริษัทฯ จะประกาศเวลาทำการบินให้ทราบต่อไป พร้อมขอความร่วมมือผู้โดยสารติดตามความคืบหน้าเวลาทำการบินที่เว็บไซต์ thaiairways.com หรือสอบถามได้ที่ THAI Contact Center โทร. 02-356-1111 ตลอด 24 ชั่วโมง